Гласът на България

„Гласът на България“ (на английски: The Voice of Bulgaria) е българската версия на телевизионно музикалното реалити предаване „The Voice of...“, създадено от Джон де Мол. В България излъчването на предаването започва на 18 юли 2011 г. по bTV.
Предаването се провежда в 4 етапа. Първият е „Кастинги на тъмно“. Четиримата треньори слушат участниците без да ги виждат и натискайки бутон завъртат столовете си, за да покажат, че искат участника в своя отбор. Ако повече от един треньор пожелае да работи със съответен участник, тогава претендентът избира с кого да работи. „Кастингите на тъмно“ приключват, когато всеки треньор събере целия си отбор. От шести сезон се използва блок бутонът, който ако е натиснат, спира участник да избере съответния треньор. От осми сезон няма ограничения в местата в отборите, като в края на кастингите всеки треньор трябва да вземе само 12 или 14 участника към следващия рунд.
Вторият етап на шоуто е „Вокални двубои“. Всеки треньор избира по двама членове от своя отбор, които да се изправят един срещу друг, като пеят една и съща песен на живо пред публиката в студиото. От трети сезон се въвежда правото за кражба, при което треньор може да "открадне" участник от друг отбор, изгубил своя двубой.
В края на „Вокалните двубои“ остават определените като най-добри от съответните треньори участници от всеки отбор. Те преминават в следващия етап – „Супер битки“ или така наречените „Нокаути“. Излизат по трима или четирима участника и изпълняват част от някоя песен в съответствената една минута. Те преминават вече в така наречените „Концерти на живо“ участниците от два отбора пеят на сцената самостоятелно и в дует със своите треньори (или двама участници), за да убедят зрителите в таланта и професионализма си. Български и чуждестранни музиканти гостуват на концертите с оглед одобрението на кандидатите. От осми сезон има нов рунд - КросБитки, които са като Вокалните двубои, но при тях излизат един срещу друг двама участника от различни отбори.
Накрая от всеки отбор остава един певец, а от осми сезон остават шест от различните отбори. Финалистите се състезават един срещу друг, за да спечелят титлата Гласът на България.
Новият сезон е обявен на 18 юни 2012 година. Първоначално, кастингите се провеждат в интернет на glasat.btv.bg до 8 юли. Впоследствие, се провеждат и прослушвания на живо из страната в пет големи града – Плевен (29 юни), Варна (30 юни), Бургас (6 юли), Пловдив (7 юли) и Благоевград (8 юли). Провеждат се и прослушвания в София. На 18 септември 2012 година са обявени четирите треньора – Преслава, Данчо Караджов, Миро и Виктория Терзийска. В началото на януари 2013 година е обявено, че шоуто стартира „скоро“. На 25 януари 2013 година е обявена и стартовата дата – 11 февруари. Първият етап на шоуто „Кастингите на тъмно“ се излъчват от 11 февруари до 12 март всеки понеделник и вторник от 21:00 до 22:00 часа. Вторият етап „Вокалните двубои“ се излъчват от 18 март до 2 април всеки понеделник и вторник от 20:30 до 22:00 часа по bTV. Епизодите са вече по около 70 – 75 минути без рекламите като за това е било поискано разрешение от лицензодателят Talpa Media. За първи път по света е и въведен нов елемент в шоуто. Всеки един от треньорите имат право да присъединят към своя отбор общо двама състезатели от отпадналите участници от другите отбори. Така, когато отборът стане повече от 8 души се провежда т.нар. „нокаут“ кръг, в който треньорът предизвиква на състезание тримата си най-слаби участника. Те изпяват отново песните, с които са се представили на първия етап. Двама от тях си тръгват от шоуто, а един продължава напред към „Концертите на живо“. Водещ през първите два етапа е Мартен Роберто, който бе водещ по време на „Концертите на живо“ в първия сезон. Яна Маринова се присъединява към него по време на „Концертите на живо“. Те започват на 8 април и се излъчват всеки понеделник от 20:00 до 22:00 часа на живо и във вторник от 21:00 до 22:00 часа.
По време на антимонополните протести в края на февруари има промени в излъчването на предаването. На 18 февруари (понеделник) епизод 3 започва в 21:00 часа, но след няколко секунди е прекъснат поради извънредната емисия на bTV Новините. Епизодът продължава малко след 21:30 и продължава до 22:00 часа, когато започва редовната късна емисия на bTV Новините. По-късно е обявено, че на 19 февруари ще бъде излъчено продължението на епизод 3 от 20:30 и епизод 4 от 21:00 часа. В крайна сметка „Гласът на България“ започва да се излъчва малко след 21:00 часа. На 21 февруари (четвъртък) от 21:00 часа е излъчен извънреден епизод. Излъчването продължава нормално през следващата седмица и на 25 февруари (понеделник) е излъчен епизод 5.
Новият сезон е обявен на 29 май 2014 г. Първоначално желаещите може да се записват по интернет. На 28 юни 2014 г. са обявени и кастингите: започвайки във Велико Търново и завършвайки в София. На 21 юли 2014 г. е обявен водещият – Мартен Роберто. На 28 юли са обявени първите двама треньори – Десислава и Миро. На 4 август са обявени и другите двама треньори – Орлин Горанов и Атанас Пенев. На 10 август е обявена стартовата дата – 21 септември. На 21 септември се излъчва от 20:00 до 21:00 с продуцент „Седем осми“. От втория епизод вече се излъчва петък от 21:30 до 22:30 и в неделя от 20:00 до 22:00. На 19 октомври започват вокалните двубой като в петък се излъчва от 21:00 до 22:30 и в неделя от 20:00 до 22:30. На 2 ноември започват „Концертите на живо“ всяка неделя от 20:00 до 22:00 и петък от 21:30 до 22:30. Водещи са Мартен Роберто и Виктория Терзийска.
Новият сезон е обявен на 26 октомври 2016 г. Кастинг-записванията започват на 18 ноември 2016 г. За разлика от предните сезони изпълнителен продуцент на шоуто е bTV Studios. На 8 и 14 ноември 2016 г. са обявени първите треньори в новия сезон – Графа и Поли Генова, а на 23 и 29 ноември са обявени и другите двама треньори – Камелия и Иван Лечев. На 8 януари 2017 г. са обявени водещите – дуетът Pavell & Venci Venc'. На 18 януари е обявена стартовата дата – 26 февруари. Излъчва се всяка неделя от 20:00 до 21:30 ч. От 28 май до 11 юни се излъчва от 20:00 до 22:00.
Новият сезон е обявен веднага след края на четвърти сезон. Кастинг-записванията започват на 3 ноември 2017 г. Изпълнителен продуцент на шоуто за втори път е bTV Studios. Водещите и треньорите остават същите. На 19 януари е обявена стартовата дата – 18 февруари. Излъчва се всяка неделя от 20:00 до 21:30 ч. От 20 май до 3 юни се излъчва от 20:00 до 22:30.
Шестият сезон е обявен веднага след края на пети сезон. На 2 ноември 2018 г. става ясно, че Михаела Филева е новият треньор в шестото издание. На 16 януари е обявена стартовата дата – 24 февруари. Излъчва се всяка неделя от 20:00 до 21:30 ч. От 25 май до 9 юни се излъчва от 20:00 до 22:00.
Седмият сезон е обявен веднага след края на шести сезон. На 25 януари е обявена стартовата дата – 23 февруари. Излъчва се всяка неделя от 20:00 до 21:30 ч. От 10 до 31 май се излъчва от 20:00 до 21:00, а на 7 и 14 юни се излъчва от 20:00 до 22:00.
Осмият сезон е обявен през пролетта на 2021 г. На 14 юни 2021 г. е обявено, че Галена, Дара и Любо Киров са новите треньори в осмото издание. На 23 юни е обявен и водещия Иван Тишев. Сезонът стартира на 12 септември по bTV от 20 часа.
Деветият сезон е обявен веднага след края на осмия сезон. Сезонът стартира на 4 септември по bTV от 20 часа.
Десетият сезон е обявен веднага след края на деветия сезон. На 25 април 2023 г. е обявено, че Мария Илиева е новият треньор в новия сезон, а на 16 май е обявено завръщането на Миро, който е треньор в първите три сезона на предаването.
Единадесетият сезон е обявен на 16 март 2024 година. На 31 май е обявено, че Графа, треньор от четвърти до седми сезон, се завръща. На 13 юни са обявени новите водещи - Боряна Братоева и Владимир Зомбори.